**Tyler Steenbergen** (s. 7. tammikuuta 1998 Sylvan Lake, Alberta, Kanada) on kanadalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkääjä, mutta Steenbergen osaa pelata myös laidassa.

Ura
---

### Seuraura

Steenbergen vietti suurimman osan juniorivuosistaan Albertan Red Deerissä. Hän voitti kaudella 2011–2012 Red Deer Rebels Blackin U15-joukkueen sisäisen piste- ja syöttöpörssin tehoilla 18+30=48. Kaudella 2012–2013 Steenbergen toimi Rebels Whiten U15-joukkueen kapteenina. Hän voitti ylivoimaisesti joukkueen sisäisen piste-, maali- ja syöttöpörssin tehoilla 39+28=67. Steenbergen vahvisti myös pudotuspeleissä Red Deer Chiefsin B-nuoria, jossa hän voitti AMHL:n mestaruuden.

Swift Current Broncos varasi Steenbergenin 12. pelaajana WHL:n varaustilaisuudessa 2013. Saman vuoden kesäkuussa seura teki sopimuksen hänen kanssaan. Koska Steenbergen oli 15-vuotiaana vielä alaikäinen CHL:ään, hän pelasi kauden 2013–2014 kokonaan Red Deer Chiefsin B-nuorissa, jossa Steenbergen voitti toisen peräkkäisen AMHL:n mestaruuden. Hän voitti samalla kaudella myös Team Albertan joukkueessa Western Canada Challenge Cupin. WHL:n tulokaskaudellaan 2014–2015 Steenbergen pelasi Broncosissa 72 runkosarjaottelua tehopistein 5+6=11 ja neljä playoff-ottelua tehden yhden maalin. Kaudella 2015–2016 hän oli tehoilla 20+26=46 joukkueen toiseksi paras maalintekijä ja kolmanneksi paras pistemies. Kaudella 2016–2017 Steenbergen lähes kaksinkertaisti edellisen kauden pistesaldonsa tehoilla 51+39=90, joilla hän voitti Broncosin sisäisen piste- ja maalipörssin. Steenbergen jakoi koko WHL:n maalipörssin voiton Lethbridge Hurricanesin Tyler Wongin kanssa, mutta Wong kuitenkin vei varsinaisen kärkisijan suuremman pistemäärän turvin. Steenbergen jakoi myös pistepörssin kahdeksannen sijan Victoria Royalsin Matthew Phillipsin ja Tri-City Americansin Morgan Geekien kanssa. Hänet palkittiin kauden päätteeksi liigan urheiluhenkisimpänä pelaajana Brad Hornung Trophylla ja Steenbergin valittiin itäisen konferenssin toiseen tähdistökentälliseen.

Arizona Coyotes varasi Steenbergenin viidennellä kierroksella 128. pelaajana NHL:n varaustilaisuudessa 2017. Kaudella 2017–2018 hän nousi Broncosin WHL-joukkueen varakapteeniksi. Steenbergen muodosti joukkueessa tehokkaan ykkösketjun Aleksi Heponiemen ja Glenn Gawdinin kanssa. Hän oli heidän jälkeensä joukkueen kolmanneksi paras pistemies tehoilla 47+55=102, joilla Steenbergen jakoi liigan pistepörssin kuudennen sijan Portland Winterhawksin Cody Glassin kanssa. Steenbergen voitti kauden päätteeksi WHL:n mestaruuden, Ed Chynoweth Cupin. Hänet valittiin liigan itäisen konferenssin toiseen tähdistökentälliseen.

Maaliskuussa 2018 Steenbergen teki kolmivuotisen NHL-tulokassopimuksen Arizona Coyotesin kanssa. Hän pelasi kauden 2018–2019 kokonaan AHL-joukkue Tucson Roadrunnersissa, jossa Steenbergenin tulokaskausi toi 63 runkosarjaottelussa tehot 9+13=22. Myös kaksi jälkimmäistä sopimuskauttaan hän pelasi myös farmissa. Kaudella 2020–2021 Steenbergen oli kymmenellä osumallaan Roadrunnersin kolmanneksi paras maalintekijä. Heinäkuussa 2021 Coyotes kauppasi hänen ja hyökkääjä Brayden Burken pelaajaoikeudet Los Angeles Kingsiin vaihdossa puolustaja Cole Hultsin ja hyökkääjä Bokondji Imaman oikeuksiin. Kings ei kuitenkaan tehnyt Steenbergenille perustarjousta.

Steenbergen siirtyi kaudeksi 2021–2022 vuoden mittaisella sopimuksella SM-liigajoukkue Turun Palloseuraan. Hän jäi runkosarjassa kuitenkin vähille tehoille, mutta Jatkoaika.com-verkkolehden toimittaja Mika Tallskogin mukaan Steenbergen löysi tehonsa, kun hän sai itselleen sopivat ketjukaverit. Steenbergen teki runkosarjan 17 tehopisteestään 12 kevätkaudella. Hän voitti kauden päätteeksi SM-hopeaa. Kesäkuussa 2022 Steenbergen teki TPS:n kanssa vuoden mittaisen jatkosopimuksen.

Lokakuussa 2022 Steenbergen joutui vain yhdeksän pelaamansa runkosarjaottelun jälkeen arviolta vähintään peräti neljäksi kuukaudeksi sivuun leikkaushoitoa vaatineen alaraajavamman vuoksi. Hänen kautensa päättyi tähän.

### Maajoukkueura

Steenbergen pelasi alle 20-vuotiaiden MM-kilpailuissa vuonna 2018. Finaaliottelussa Ruotsia vastaan hän teki Kanadalle maailmanmestaruuden ratkaisseen 1–2-johtomaalin vain 1.40 minuuttia ennen varsinaisen peliajan päättymistä. 26 sekuntia myöhemmin Alex Formenton viimeisteli joukkueelle 1–3-loppulukemat vastustajan tyhjään maaliin.

Muuta
-----

Steenbergenin isoveli Jordan pelasi puolustajana A-junioriksi asti.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Red Deer Rebels | AMHL | 2 | 2 | 1 | 3 | 4 | – | – | – | – | – |
| 2012–2013 | Red Deer Chiefs | AMHL | – | – | – | – | – | 5 | 1 | 2 | 3 | 0 |
| 2013–2014 | Red Deer Chiefs | AMHL | 32 | 14 | 17 | 31 | 16 | – | – | – | – | – |
| 2014–2015 | Swift Current Broncos | WHL | 72 | 5 | 6 | 11 | 13 | 4 | 1 | 0 | 1 | 0 |
| 2015–2016 | Swift Current Broncos | WHL | 67 | 20 | 26 | 46 | 18 | – | – | – | – | – |
| 2016–2017 | Swift Current Broncos | WHL | 72 | 51 | 39 | 90 | 22 | 14 | 8 | 6 | 14 | 8 | Kakkostähdistö |
| 2017–2018 | Swift Current Broncos | WHL | 56 | 47 | 55 | 102 | 44 | 26 | 12 | 15 | 27 | 12 | Kakkostähdistö |  |  |  |  |  | JMM | 7 | 1 | 1 | 2 | 2 |
|  | Swift Current Broncos | M-Cup | – | – | – | – | – | 1 | 1 | 0 | 1 | 0 |
| 2018–2019 | Tucson Roadrunners | AHL | 63 | 9 | 13 | 22 | 16 | – | – | – | – | – |
| 2019–2020 | Tucson Roadrunners | AHL | 57 | 8 | 18 | 26 | 18 | – | – | – | – | – |
| 2020–2021 | Tucson Roadrunners | AHL | 36 | 10 | 3 | 13 | 6 | 1 | 0 | 0 | 0 | 0 |
| 2021–2022 | TPS | SM-liiga | 54 | 7 | 10 | 17 | 28 | 18 | 3 | 3 | 6 | 2 |
| 2022–2023 | TPS | SM-liiga | 9 | 0 | 2 | 2 | 2 | – | – | – | – | – |
| 3 kautta | yhteensä | AHL | 156 | 27 | 34 | 61 | 40 | 1 | 0 | 0 | 0 | 0 |
| 2 kautta | yhteensä | SM-liiga | 63 | 7 | 12 | 19 | 30 | 18 | 3 | 3 | 6 | 2 |

Lähteet
-------

* Tyler Steenbergen The Internet Hockey Databasessa (englanniksi)
* Tyler Steenbergen Eurohockey-sivustolla (englanniksi)
* Tyler Steenbergen *Elite Prospects*. Everysport Media Group AB.  (englanniksi)

### Viitteet

1. 1 2  HC TPS Twitterissä *twitter.com*.  27.10.2022. HC TPS Turku Oy. Viitattu 17.6.2022.
2. ↑  Tyler Steenbergen The Internet Hockey Databasessa (englanniksi)
3. 1 2 3 4 5 6  Tyler Steenbergen *Elite Prospects*. Everysport Media Group AB.  (englanniksi)
4. ↑  Elite Prospects - Red Deer Rebels Black U15 AAA *eliteprospects.com*. Everysport Media Group AB. Viitattu 24.8.2021. (englanniksi)
5. ↑  Elite Prospects - Red Deer Rebels White U15 AAA *eliteprospects.com*. Everysport Media Group AB. Viitattu 24.8.2021. (englanniksi)
6. ↑  BRONCOS SIGN TOP PICK TYLER STEENBERGEN *whl.ca*.  6.6.2013. Swift Current, SK:  Canadian Hockey League. Viitattu 24.8.2021. (englanniksi)
7. ↑  Elite Prospects - Swift Current Broncos *eliteprospects.com*. Everysport Media Group AB. Viitattu 24.8.2021. (englanniksi)
8. ↑  Elite Prospects - WHL Stats 2016-2017 *eliteprospects.com*. Everysport Media Group AB. Viitattu 24.8.2021. (englanniksi)
9. ↑  Elite Prospects - WHL Stats 2017-2018 *eliteprospects.com*. Everysport Media Group AB. Viitattu 24.8.2021. (englanniksi)
10. ↑  Coyotes Sign Steenbergen to Entry-Level Contract *nhl.com/coyotes*.  6.3.2021. GLENDALE, ARIZONA:  Arizona Coyotes. Viitattu 24.8.2021. (englanniksi)
11. ↑  Elite Prospects - Tucson Roadrunners *eliteprospects.com*. Everysport Media Group AB. Viitattu 24.8.2021. (englanniksi)
12. ↑  LA Kings Acquire Brayden Burke and Tyler Steenbergen from Coyotes *nhl.com/kings*.  24.7.2021. Los Angeles Kings. Viitattu 24.8.2021. (englanniksi)
13. ↑  Tyler Steenbergen Stats, News, Video, Bio, Highlights on TSN *tsn.ca*. Bell Media Inc. Viitattu 24.8.2021. (englanniksi)
14. ↑  Seppä, Lassi: TPS vahvistuu juniorisarjassa yhdellä kaudella yli 100 pistettä tehneellä Tyler Steenbergenillä *Jatkoaika.com*.  23.8.2021. Jatkoaika r.y. Viitattu 24.8.2021.
15. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 7.6.2022.
16. ↑  Määttä, Arto: TPS kiinnitti jatkosopimuksella kanadalaishyökkääjä Tyler Steenbergenin *Jatkoaika.com*.  17.6.2022. Jatkoaika r.y. Viitattu 17.6.2022.
17. ↑  GAME SUMMARY (pdf) *stats.iihf.com*.  5.1.2018. IIHF.  Arkistoitu 6.1.2018. Viitattu 24.8.2021. (englanniksi)
18. ↑  Jordan Steenbergen *Elite Prospects*. Everysport Media Group AB.  (englanniksi)

TPS – SM-liiga
1 Autio |
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm